cyanic-selkie/wikianc huggingface dataset:
Kristi himmelfartsdag
Når faller Kristi himmelfartsdag?
Kristi himmelfartsdag feires 39 dager etter første påskedag (altså førtiende påskedag), det vil si den sjette torsdagen etter påskedag som også er torsdagen ti dager før første pinsedag. Kristi himmelfartsdag faller dermed som regel i mai, men den kan også falle på en av de tre første dagene i juni. Dette skjedde sist i 1943, 2000 og 2011, og skjer neste gang i 2038. Den kan også falle på den siste dagen i april, men dét skjedde sist i 1818 og vil ikke skje igjen før i 2285.
Hieronymus Scholeus
Hieronymus Scholeus var en prospekttegner av ukjent nasjonalitet som i 1581 tegnet det første kjente prospekt av Bergen og den eldste kjente fremstillingen av en norsk by. Det finnes som kobberstikk i plansjeverket eller atlaset Civitates Orbis Terrarum, utgitt i Köln i årene 1572 – 1618 av forleggeren Georg Braun og grafikeren Franz Hogenberg. Bergensprospektet foreligger i bind fire av verket, Liber quartus urbium praecipuarum totius mundi, som antagelig utkom i 1589.
Scholeus har også tegnet forelegget til prospektet av Stockholm i samme bind; begge er signert i trykkplaten. Han antas også å ha tegnet prospektene av Helsingør og Ribe, men ingen av disse er signert. Det har vært antatt at han var svensk siden han også arbeidet i Sverige, men Brinkmann mener at han mest sannsynlig var tysker eller nederlender.
Henrik Rantzau (1526-1598) var kongelig dansk stattholder i Schleswig og Holstein. Han hadde kontakt med Braun og Hogenberg i Köln og hjalp dem med utgivelsen av atlaset ved å skaffe et kart over Danmark og bilder av flere byer i hertugdømmene og Jylland. Kontakten med utgiverne av atlaset fikk den svenske forfatteren L.M. Bååth til å tro at at Rantzau selv hadde tegnet foreleggene til de skandinaviske byprospektene under pseudonymet Hieronymus Scholeus.
En variant av stikket ble utgitt i Köln i 1629 i verket De Republicis Hanseaticis. Denne varianten er regnet som mindre troverdig og mindre presist.
Stikket viser blant annet de nå forsvunne Nikolaikirken og Martinskirken.
Erhard von Queis
Erhard von Queis (født ca. 1490 i Storkow/Niederlausitz i Tyskland, død 10. september 1529 i Preussisch Holland) var en katolsk biskop av Pomesania. Han var en av de første biskopene i Europa som gikk over til Luthers kirkelære, og han var en drivkraft bak gjennomføringen av reformasjonen i Preussen.
Erhard von Queis døde før han var fylt 40 år. Fordi han døde relativt ung, står han i skyggen av sin samtidige, biskop Georg von Polentz av Samland, som gikk over til lutherske læren enda tidligere enn Queis..
Bakgrunn og utdannelse
Eberhard von Queis' bakgrunn og ungdom er ukjent. Han fikk en humanistisk preget utdannelse ved universitetene i Frankfurt/Oder (det er påvist at han var immatrikulert der i 1506) og Bologna (i 1515 ble han juridisk doktor der).
Biskop av Pomesania
Etter at han var ferdig med studiene trådte han inn i hertugen av Liegnitz' tjeneste som kansler. Der ble svogeren til hertugen, Albrecht von Brandenburg-Ansbach, oppmerksom på ham. Albrecht var da høymester av Den tyske orden, og han fikk domkapittelet for bispedømmet Pomesania (som var et ordensbispedømme i Den tyske ordens område i Preussen) til å velge Queis til ny biskop den 10. september 1523. (Forgjengeren, biskop Hiob von Dobeneck, var avgått med døden 25. mai 1521. ) På den måten ønsket Albrecht å styrke ledelsen av dette bispedømmet i Den tyske ordens hånd; bispedømmet hadde indirekte kommet under den polske krones innflytelse gjennom romerske kardinaler som stod polakkene nær.
Pomesania (tysk Pomesanien) omfattet området øst og vest for elven Wislas nedre løp.
Imidlertid mottok Queis aldri noen pavelig approbasjon som biskop av Pomesania. Pave Klemens III ville nemlig heller hatt sin nevø kardinal Nicolò Ridofi i dette embedet. Men det ble også kjent at Queis var luthersk sinnet. Likevel overtok Queis i oktober 1523 den geistlige og verdslige ledelse av det prøyssiske bispedømmet, og befolkningen i Preussen hadde dermed et statsoverhode som var katolikk og en biskop som var luthersk. Både biskopen selv og hertug Albrecht sørget for å gjøre mest mulig ut av denne dualiteten.
Tilslutning til Luthers reformasjon
Hans embedsperiode kom akkurat i den reformatoriske brytningstid, og allerede i 1524 sympatiserte Queis i all åpenhet med Luthers lære ved å holde en programmatisk evangelisk preken i Graudenz.
Etter at Albrecht von Brandenburg sekulariserte ordensstaten Preussen den 10. april 1525 og tok det i len fra Polen som et verdslig hertugdømme, hyllet Queis sammen med nabobiskop Georg von Polentz av Samland landsherren, og bekjente seg samtidig til den reformatoriske lære.
Den 1. januar 1525 gav han et mandat til fremme av reformasjonen i bispedømmet Pomesania. I de "22 themata" som han oppstilte, orienterte han seg etter Luthers skrift "Von der babylonischen Gefangenschaft der Kirche", skjønt han på noen felter inntok enda mer radikale standpunkter enn Luther. For eksempel forkastet han skriftemålet helt og holdent. To år etter overdro han sine herrskapsrettigheter og -innkomster til hertugen, for bedre å kunne vie seg fullstendig til sine geistlige oppgaver som den første reformatoriske biskop av Pomesania (23. oktober 1527). Hertug Albrecht sikret ham økonomisk ved å overdra til ham amtet Marienwerder på livstid og dessuten Schönberg, og dessuten en årlig livrente på 500 mark (26. oktober 1527).
I 1527 giftet han seg også med Apollonia von Münsterberg und Oels, datteren til den slesiske hertug Viktorin von Troppau-Münsterberg. De fikk en datter sammen.
Hertugens medarbeider og rådgiver
Albrecht von Brandenburg dro gjentatte ganger Queis inn i politiske anliggender. Slik var han en leder ved fredsforhandlingene i Budapest og Kraków i 1525, som fikk slutt på ridderkrigen og forberedte at Albrecht fikk Preussen som polsk lensområde. Ved nyttår 1526 var han med til Flensburg og Kiel der ekteskapskontrakten mellom hertug Albrecht og Dorothea av Danmark ble utarbeidet. Litt senere ledsaget han Albrecht til et møte med kong Sigismund av Polen i Danzig. I 1527 representerte han Preussen på landdagen for det kongelige Preussen i Elbing. I juli 1526 utnevnte hertugen ham til medlem av sitt geheimråd.
Også i teologiske spørsmål gav Quardt sin lensherre råd. Blant annet var han med på å utarbeide den første prøyssiske kirkeordningen, som ble vedtatt på landdagen i Königsberg den 10. desember 1525.
Hans virke fikk en brå slutt. Den 10. september 1529 døde han på sotteseng i Preussisch Holland, av den såkalte "engelske svette". Han døde seks måneder etter sin ektemake Apollonia, som døde i barsel.
Queis' båre ble bragt til katedralen i Marienwerder, og der fant begravelsen sted.
Prosopocoilus (Hoplitocranum) attenuatus
Prosopocoilus (Hoplitocranum) attenuatus er en bille som hører til familien hjortebiller (Lucanidae) i gruppen skarabider (Scarabaeoidea).
Levevis
Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.
Utbredelse
Arten er endemisk for Borneo (Sabah).
Federal Bureau of Investigation
Federal Bureau of Investigation (forkortet FBI; tidligere Bureau of Investigation) er en føderal etat for etterforskning av kriminalitet underlagt det amerikanske justisdepartementet. Etaten har 28 576 ansatte (2004) inkludert 12 156 etterforskere.
Oppgaver og jurisdiksjon
FBI er en føderal etat og har således kun myndighet til å etterforske brudd på føderale lover. Det er ikke en nasjonal politistyrke. FBIs prioriteringer er idag:
Organisering
FBI er organisert med et hovedkvarter i Washington, D.C., 56 lokalkontorer, 400 satellittkontorer og 23 utenlandskontorer. Hovedkvarteret, lokalisert i J. Edgar Hoover-bygningen, er inndelt i et antall stabskontorer og 5 direktorater: Etterretning, Kontraterrorisme–Kontraetterretning, Kriminaletterforskning, Politibistand og Administrasjon.
Budsjett
I 2005 var etatens budsjett 5,9 milliarder dollar.
Ansatte
Pr. 31. mars 2006 har FBI 30 430 ansatte. Dette inkluderer 12 515 spesialagenter og 17 915 stabsansatte, slik som etterretningsanalytikere, språkspesialister, vitenskapelig ansatte og IT-eksperter. De fleste spesialagentene er jurister, mens revisorer utgjør en annen stor gruppe. For å kunne søke om opptak til FBI-akademiet må man være amerikansk statsborger, mellom 23 og 37 år gammel, og ha en fireårig grad fra et universitet. Der er fem ansettelsesprogrammer: Regnskap/Finans, Informasjonsteknologi, Juss, Språk, og Variert (inkludert arbeidserfaring).
Historie
FBI kan føres tilbake til en etterforskningsgruppe opprettet i justisdepartementet i 1908. Gruppen fikk navnet Bureau of Investigation. I 1933 ble gruppen slått sammen med Bureau of Prohibition og den nye etaten fikk navnet Division of Investigation. I 1935 fikk etaten sitt gjeldende navn, Federal Bureau of Investigation. J. Edgar Hoover er FBIs mest kjente, og beryktede, direktør. Han ledet etaten fra 1924 til han døde i 1972.
I 1870 ble det vedtatt en lov om handel mellom delstatene (Interstate Commerce Act). Med denne loven tok de føderale myndighetene i USA over rettshåndhevelsen på en del områder som tidligere ligget under delstatene eller på lokalt nivå. Justisdepartementet løste oppgaven ved uformelt å hyre inn etterforskere. Denne praksisen ble forbudt ved lov i 1908. Justisminister Charles Joseph Bonaparte foreslo da å opprette et eget kontor for etterforskning, Bureau of Investigation (BOI). Det var dette kontoret som seinere skulle bli FBI.
BOI ble opprettet 26. juli 1908 av president Theodore Roosevelt. I 1932 ble navnet endret til United States Bureau of Investigation. Året etter ble det slått sammen med Bureau of Prohibition og omdøpt til Division of Investigation (DOI), før det endelig ble til FBI i 1935.
Direktøren for BOI, J. Edgar Hoover, ble også FBIs første direktør, en stilling han hadde i nesten 48 år. Etter at Hoover døde ble det bestemt at sjefsperioden i fremtiden skulle være høyst ti år. FBI åpnet sitt eget laboratorium, The Scientific Crime Detection Laboratory, i 1932.
På 1930-tallet gjennomførte FBI stadige aksjoner mot organisert kriminalitet. Et stort antall kjente kriminelle blei arrestert eller drept av FBI-agenter på denne tiden, for eksempel John Dillinger, Baby Face Nelson, Ma Barker, Alvin Karpis og Machine Gun Kelly.
I de første årene spilte byrået også en stor rolle i å redusere innflytelsen til Ku Klux Klan. I en affære på 1920-tallet skal også FBI-agenten Edwin Atherton ha arrestert en meksikansk opprørshær på grensa til California.
Disse spionfunnene gjorde det mulig for Hoover å forfølge en tanke han lenge hadde vært besatt av, nemlig trusselen fra venstresiden, enten det gjaldt fagforeningsorganisatorer som var medlemmer av USAs kommunistparti eller liberalere uten noen som helst revolusjonære ideer.
På 1950- og 60-tallet ble FBI mer og mer opptatt av borgerrettsbevegelsen. I 1956 skrev for eksempel Hoover et åpent brev der han fordømte T.R.M. Howard, en velstående borgerrettsleder og lege i Mississippi, som hadde kritisert FBI for ikke å ha gjort nok for å oppklare drapene på George W. Lee, Emmett Till og andre afroamerikanere. Byrået satte også i gang et kontroversielt overvåkingsprogram, COINTELPRO. Målet var å undersøke og forstyrre aktiviteten til organisasjoner med avvikende politiske synspunkter, både militante og ikkevoldelige. En av disse var den kristne borgerrettsorganisasjonen Southern Christian Leadership Conference.
Martin Luther King jr. var et hyppig mål for overvåking fra FBI. Det ble ikke funnet noen tegn på lovbrudd, men byrået forsøkte å benytte opptak de hadde gjort av Kings seksualliv til utpressing. Journalisten Carl Rowan hevder i sine memoarer at FBI sendte King minst et anonymt brev der de oppmuntret ham til sjølmord.
Etterforskninga av drapet på president John F. Kennedy var i utgangspunktet et lokalt anliggende, men ble overført til FBI på ordre fra etterfølgeren Lyndon B. Johnson. I etterkant vedtok Kongressen at FBI alltid skal ha ansvaret for etterforskningen av drap på føderale tjenestepersoner.
I 1970 ble loven til bekjempelse av organisert svindel og bestikkelser (Racketeer Influenced and Corrupt Organizations Act – RICO-loven) vedtatt. Loven gjorde det mulig å forfølge organiserte grupper som hadde vært i virksomhet helt tilbake til forbudstida. Seinere ble også større nettverk, f.eks mafiafamiliene til Sam Giancana og John Gotti, etterforsket ved hjelp av denne loven.
I 1984 opprettet FBI elitestyrken Hostage Rescue Team (HRT; gisselredningsstyrke) til bruk ved eventuelle aksjoner mot sommer-OL i Los Angeles. Bakgrunnen var blant annet angrepet på den israelske delegasjonen ved OL i 1972 i München. Styrken har ansvaret for såkalte SWAT-operasjoner og andre tiltak mot terrorisme.
Arbeidet mot terrorisme økte igjen etter attentatet mot World Trade Center i New York i 1993 og eksplosjonen i Oklahoma City i 1995 og Unabomber-saken i 1996. Disse sakene ble i stor grad løst gjennom dyktig analysearbeid i FBI-laboratoriet. Samtidig ble det klart at byrået lå langt etter i teknologisk utvikling, noe det nå ble tatt grep for å forbedre. Blant opprettet en to enheter for å bekjempe datakriminalitet, Computer Investigations and Infrastructure Threat Assessment Center (CITAC) and the National Infrastructure Protection Center (NIPC).
11. september-angrepene i 2001 førte til ytterligere omstrukturering av FBI.
Ellada, Ekheis Talento
Ellada, Ekheis Talento (norsk: Hellas, du har talent!) er Hellas' Got Talent-program. Vinner av Ellada, Eheis Talento 2008 ble sangeren Christos Zacharapoulos.
Enrique de Malaca
Enrique av Malakka (født ca. 1495, død etter 1521), også kjent som Henrich/Henrique og Enrique el Negro, var en malayisk eller filippinsk slave som kan ha vært det første mennesket som reiste jorda rundt. Enrique ble Ferdinand Magellans personlige slave og malaytolk i 1511. Han var med på Magalhães' jordomseiling i 1519-1521, og hadde dermed reist jorda da han kom til Asia og derfor før Juan Sebastián Elcano. Da Magalhães døde, skulle Enrique egentlig settes fri, men Elcano nektet, så Enrique rømte. Han kan også ha blitt drept samtidig med Magalhães.
Emilija Jordanova
Emilija Jordanova (bulgarsk: Емилия Йорданова, født 5. mai 1989) er en bulgarsk skiskytter.
Hun representerte Bulgaria under Vinter-OL 2018 i Pyeongchang, hvor hun ble nummer 82 på normaldistansen.
Itaberaba
Itaberaba er en kommune i delstaten Bahia i nordøstregionen av Brasil.
Espen Søgård
Espen Søgård (født 10. oktober 1979 i Fetsund) er en norsk fotballspiller.
Han kom til LSK i 1997 og debuterte på A-laget i 1999.
1. august 2012 ble det klart at Søgård kommer tilbake som spiller for Lillestrøm SK etter ett år i IK Start.
Nordfold
Nordfold (lulesamisk: Nuor-Fuolldá) er ei bygd på nordsiden av Nordfolda i Steigen kommune i Nordland. Mellom 1906 og 1964 administrasjonssenter i Nordfold kommune.
Nordfold hadde fra 1964 fergeforbindelse til Røsvik i Sørfold som virket som forbindelse for hele Steigen kommune. Fergeforbindelsen ble nedlagt da Steigentunnelen ble åpnet i 1991.
Nordfold kirke ligger midt i bygda.
Målesylinder
En målesylinder blir brukt til å måle volum av væsker. På siden av sylinderen er det merket av en skala som blir brukt når volumet skal leses av. Målesylindere finnes i størrelser fra noen få milliliter til flere liter.
For mer nøyaktige volummål må en bruke pipetter eller byretter.
Sari Furuya
Sari Furuya (født 25. mai 1990) er en japansk skiskytter.
Hun representerte Japan under Vinter-OL 2018 i Pyeongchang, hvor hun ble nummer 85 på normaldistansen.
Torvosaurus
Torvosaurus var en dinosaur som levde for 153-148 millioner år siden i slutten på perioden jura. Den var i slekt med Megalosaurus. Den var større en Allosaurus og jaktet på andre dinosaurer som Diplodocus, Apatosaurus og andre planteetere. Den var opptil 9 meter lang, men den kunne også bli 11 meter.
Alina Tumilovitsj
Alina Arturawna Tumilovitsj, belarusisk Аліна Артураўна Туміловіч (født 21. april 1990) er en belarusisk turner som spesialiserer seg i rytmisk gymnastikk. Hun representerte landet sitt under Sommer-OL 2012 i London, der hun tok sølv i mangekamp lag.
Vestre Svarthornbreen
Vestre Svarthornbreen er en isbre i Wohlthatmassivet i Dronning Maud Land. Den er 30 kilometer lang og ligger mellom Vestre og Midtre Petermannkjeda.
Arthur Zagre
Arthur Zagre (født 4. oktober 2001) er en fransk fotballspiller som spiller for den nederlandske klubben SBV Excelsior, på lån fra AS Monaco FC.
Vestre Svarthornbreen
Området ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60. Breen har sitt navn etter fjelltoppene Svarthorna.
Renan Barão
Renan do Nascimento Mota Pegado, bedre kjent som Renan Barão, (født 31. januar 1987 i Natal i delstaten Rio Grande do Norte, Brasil) er en brasiliansk MMA-utøver som var under kontrakt med MMA-arrangøren UFC fra 2010 til 2019, der han stilte i vektklassene fjærvekt og bantamvekt. Han er tidligere bantamvektsmester i UFC. Da han tapte bantamvektstittelen i 2014 hadde han gått 32 kamper uten tap, hvilket er blant de høyeste antall kamper på rad uten tap i MMAs historie. Etter fem tap på rad løste UFC ham fra kontrakten i desember 2019.
Aleksandar Atanasijević
Aleksandar Atanasijević (født 4. september 1991) er en serbisk volleyballspiller. Han representerte landet sitt under Sommer-OL 2012 i London, der laget hans ble slått ut i gruppespillet.
The All Ireland Talent Show
The All Ireland Talent Show er Irlands Got Talent versjon. Vinnerne ble bandet The Mullkerrins og på andreplass kom Jack Lynch.
Nouvelle Vague (album)
Nouvelle Vague er det selvtitulerte debutalbumet til cover-gruppen Nouvelle Vague. Albumet består av bossa nova-versjoner av sanger som ble skrevet og innspilt i post-punk/New Wave-perioden. «Nouvelle Vague» betyr den ny bølge på fransk.
Det britiske musikkmagasinet DJ utpekte albumet som det fjerde beste albumet i 2004, og The Guardian listet albumet blant de 10 «vakreste plateomslagene i 2004».
Sporliste
(bandet som er coveret står i parentes)
Oslo Fluid
Oslo Fluid er en norsk hiphop-gruppe fra Oslo. Gruppen ble dannet i 1994. I 1999 dannet Oslo Fluid og bandet Klovner i Kamp plateselskapet City Connections som blant annet utga verdens første rap-album på norsk, Schwin i 2000. Aslak Rakli «Alis» Hartberg er med i begge bandene.
Negerarbeid
Negerarbeid er et uttrykk som gjerne oppfattes nedsettende og rasistisk. Det har blir brukt for å beskrive dårlig ansett, slitsomt, og lite respektert arbeid som gjøres med ulyst. Tidligere var det brukt om et tungt, monotont arbeid.
Debatt om bruken av ordet
Bruken av ordet negerarbeid i et firmanavn vakte debatt i mediene i 2005, fordi SOS Rasisme mente det spilte på rasisme. Firmanavnet ble som følge av debatten endret ved at ordet negerarbeid ble utelatt.
Jung Yu-mi
Jung Yu-mi (født 21. september 1995) er en sørkoreansk skiskytter.
Negerarbeid
Debatt om bruken av ordet
I 2018 ble en håndverker som hadde en firmabil med reklameteksten «Vi hjælper ælle! Utfører ælt i negerærbe!» sammen med en tegning, anmeldt for å spre rasisme. Saken ble henlagt i 2020.
Jung Yu-mi
Hun representerte Sør-Korea under Vinter-OL 2018 i Pyeongchang, hvor hun ble nummer 86 på normaldistansen.
Greta Liv Jordhøy
Greta Liv Jordhøy (født 11. april 1932 i Odda, død 3. april 2016) var en norsk komponist og musikkpedagog.
Elisa Blanchi
Elisa Blanchi (født 13. oktober 1987) er en italiensk turner som spesialiserer seg i rytmisk gymnastikk. Hun representerte landet sitt under Sommer-OL 2012 i London, der hun tok bronse i mangekamp lag.
Lalibela
Lalibela er en fjellandsby i Amhararegionen i Etiopia, omtrent 700 kilometer fra hovedstaden Addis Abeba. Byen var hovedsetet til Zagwe-dynastiet.
Fram til nå har byen vært svært isolert, og bare små grupper med turister finner veien dit. Byen er kjent for sine fantastiske kirker, som er hugget ut og nedover i fjellet. Kirkene er altså laget i ett stort stykke stein, og henger fast med fjellet.
Rinaldo d’Este den eldre
Rinaldo d'Este  (født 1618 i Modena i Italia, død 30. september 1672 i Roma) var en av Den katolske kirkes kardinaler, og var tilknyttet den romerske kurie. Han ble senere biskop av Reggio Emilia.
Dhanya
Dhanya er en slekt av løpebiller.
Rinaldo d’Este den eldre
Han ble kreert til kardinal den 16. desember 1641 av pave Urban VIII.
Han var onkel til kardinal Rinaldo d'Este den yngre (kreert 1686). Andre kardinaler i slekten er Ippolito I d'Este (1493), Ippolito II d'Este (1538), Luigi d'Este (1561) og Alessandro d'Este (1599).
Dhanya
Levevis
I likhet med mange andre Paussinae er det sannsynlig at artene knyttet til maur. Disse billene kan finnes under barken på døde stokker og i råtten, død ved.
Utbredelse
Slekten er utbredt i Sørøst-Asia, fra India i vest til Borneo i øst.
Shen Sheng
Shen Sheng (født 17. januar 1979 i Wuhan i Folkerepublikken Kina) er en kinesisk seiler som konkurrerer i seileklassen laser. Han representerte Kina under Sommer-OL 2008 der han ble nummer 20.
Meterkonvensjonen
Meterkonvensjonen av 20. mai 1875 er en internasjonal tekniskvitenskapelig traktat mellom en rekke nasjoner, som førte til at metersystemet ble innført. Konvensjonen gir grunnleggende forutsetninger for at målinger skal kunne være ensartet over hele verden. Meterkovensjonen er således selve grunnlaget for SI-systemet og bygger på franske forskningsstudier av meteren som ny måleenhet på slutten av 1700-tallet. Frankrike var første nasjon som tok i bruk metersystemet (i praksis fra 1812).
Norge som første land i 1875
Norge har som ett av mange land undertegnet meterkonvensjonen. Den ble ratifisert ved kongelig resolusjon av 5. mai 1875, og Stortinget vedtok enstemmig den 26. mai samme år at Norge skulle slutte seg til meterkonvensjonen. Norge ble dermed det første land som sluttet seg til meterkonvensjonen, og Ole Jacob Broch, som hadde ivret for Norges overgang til metrisk mål og vekt, ble i 1879 direktør for det internasjonale byrå for mål og vekt i Frankrike.
Meterkonvensjonen i dag
Meterkonvensjonen er en internasjonal traktat som Norge kom med i ved starten i 1875. Her binder Norge og de 50 andre signatarene seg til å benytte det metriske SI-systemet. Nye definisjoner av enheter, og nye, nøyaktigere verdier av naturkonstanter vedtas i meterkonvensjonens øverste organ Generalkonferansen for mål og vekt (fransk Comité International des Poids et Mesures, CIPM), som møtes hvert fjerde år. Under konvensjonen drives et utøvende organ Det internasjonale byrå for mål og vekt (fransk Bureau International des Poids et Mesures, BIPM) i Paris, med tilhørende internasjonalt forskningslaboratorium. BIPM har hovedkvarter i Sevres nær Paris. Det finansieres av meterkonvensjonens medlemsland i fellesskap og drives under overvåking av CIPM. BIPM sitt mandat er å skaffe basis for et felles målesystem verden over, sporbart til de internasjonale SI-enhetene. Meterkonvensjonen har 10 «konsultative komitéer» for ulike fagområder.
I USA lever fot og engelske mil i beste velgående, til tross for at USA signerte meterkonvensjonen i 1875. Tilpasningen er meget kostbar og langsom. Det sies: «They approach the metric system - inch by inch» (tomme for tomme).
Nasjonale laboratorier
Deltakerlandene i meterkonvensjonen har ett eller flere nasjonale måletekniske laboratorier, og det er inngått en avtale om gjensidig anerkjennelse av kompetanse og kalibreringsbevis. Avtalen kalles «Mutual Recognition Arrangement» (MRA) og ble inngått 1999. Den er signert av 45 land, deriblant Norge ved Justervesenet. Statens strålevern og NILU er også med i avtalen. MRA-en innebærer for deltakerne:
Historiske definisjoner
Den første meteren ble støpt i bronse i Frankrike i 1795. I 1799 ble en prototype på en meter gjort i platina. I 1889 ble den første internasjonale prototypen på en meter laget i en legering av platina og iridium.
Definisjonen på hva en meter er har endret seg gjennom årene:
Itabuna
Itabuna er en kommune i delstaten Bahia i nordøstregionen av Brasil. Byen ble grunnlagt i 1910. Viktige inntektskilder er eksport fra diverse kjemisk industri, og eksport av kakao.
Saša Starović
Saša Starović (født 19. oktober 1988) er en serbisk volleyballspiller. Han representerte landet sitt under Sommer-OL 2012 i London, der laget hans ble slått ut i gruppespillet.
Stephen Pearson
Stephen Pearson (født 2. oktober 1982 i Lanark, South Lanarkshire, Skottland) er en skotsk tidligere landslagsspiller i fotball som har spilt for flere skotske og engelske klubber, blant annet Celtic og Bristol City.
Pearson har spilt syv landskamper for.
Klubblag
Stephen Pearson startet sin fotballkarriere i Motherwell, og han spilte sin første kamp for denne klubben 4. mars 2001 i en ligakamp mot Hibernian. Kampen endte 1-1, og han ble byttet i det 79. spilleminutt. Totalt fikk Pearson med seg 6 ligakamper i siste del av 2000/01-sesongen. Den 24. november 2001 laget han sitt første mål for Motherwell da de slo Aberdeen 3-2 i en ligakamp på Fir Park. Da 2001/02-sesongen var over hadde han fått bokført 27 ligakamper og to ligamål for the Well. Den påfølgende sesongen ble det 29 ligakamper og seks ligamål, mens han i første del av 2003/04-sesongen fikk med seg 18 ligakamper og fire ligamål for klubben fra North Lanarkshire.
I januar 2004 ble Pearson kjøpt av Celtic for £350 000, og hans første kamp for Celtic kom 10. januar 2004 da de spilte en cupkamp mot Ross County. Han laget sitt første mål for Celtic den 24. januar 2004 i en ligakamp mot Aberdeen, og da 2003/04-sesongen var over hadde Pearson spilt 17 ligakamper og scoret tre ligamål. I 2004/05-sesongen ble det 8 ligakamper for Celtic, mens han den påfølgende sesongen fikk med seg 18 ligakamper og to ligamål for the Bhoys.
Etter å ha spilt 13 ligakamper og laget ett mål for Celtic i første del av 2006/07-sesongen ble han i januar 2007 ble kjøpt av Derby County. Overgangssummen var £750 000 og Pearson signerte på en kontrakt som binder han til Derby fram til sommeren 2010. Hans første kamp for the Rams kom 13. januar 2007 i en ligakamp mot Sheffield Wednesday. Han ble skadet i en ligakamp mot Sunderland den 24. februar 2007, og var på grunn av denne skaden ute av laget fram til 20. april 2007 da han kom inn som innbytter i en ligakamp mot Luton Town. Hans første mål for Derby kom 28. mai 2007 da han scoret seiersmålet da Derby slo West Bromwich Albion 1-0 i playoff-finalen. Målet hans i denne kampen sørget dermed for at Derby rykket opp til Premier League. Totalt spilte han ni ligakamper for the Rams i siste del av 2006/07-sesongen, og han spilte også 4 andre obligatoriske kamper for Derby der en av disse var en FA-cupkamp, mens de tre andre var playoff-kamper om opprykk til Premier League.
Landslag
Stephen Pearson debuterte på det skotske landslaget den 15. november 2003 da Skottland slo 1-0 i den første av to play-off kamper til EM i 2004. Pearson startet kampen som innbytter, men kom inn på banen i det 71. spilleminutt. Hans neste landskamp kom 18. februar 2004 i en privatkamp mot som endte med 4-0 seier til Wales. Landskamp nummer tre fikk han bokført 18. august 2004 da Skottland tapte 3-0 i en privatkamp mot. Deretter spilte han 9. oktober 2004 i en kvalifiseringskamp til VM i 2006. Motstanderen i denne kampen på Hampden Park var, og kampen endte med Skottland tapte 1-0. Hans femte landskamp skjedde 17. november 2004 da Skottland tapte 4-1 i en privatkamp mot.
Etter å ha vært borte fra landslaget i nesten tre år fikk han sin sjette landskamp den 22. august 2007. Det var en vennskapskamp mot Sør-Afrika der Pearson startet på benken, men ble byttet inn etter halv tid. Hans sjuende landskamp kom i en kvalifiseringskamp til EM i 2008 mot den 12. september 2007. Pearson startet på benken, men på grunn av en skade på Darren Fletcher ble han byttet inn i det 26. spilleminutt i kampen som Skottland vant 1-0.
Liste over sørkoreanske filmer fra 2001
Liste over sørkoreanske filmer fra 2001 er en kronologisk liste over filmer som ble lansert i Sør-Korea i 2001.
Hispinae
Hispinae er en underfamilie med biller som tilhører familiegruppen bladbiller (Chrysomelidae). Både larvene og de voksne (imago) er planteetere. Ingen arter er registrert i Norge, men én art finnes i Norden, Hispa atra.
Stephen Pearson
Landslagskarriere for Skottland
Fotnote
Luggmøll
Luggmøll (Tischeriidae) er en familie av små sommerfugler som har larver som minerer i bladene på busker og løvtrær. De voksne møllene er slanke og langbeinte og sitter på en karakteristisk, oppreist måte med vingespissene støttet mot underlaget, i likhet med medlemmer i familien Gracillariidae. Det er funnet fire arter i Norge.
Hispinae
Utseende
Små, ofte brunlige, rødlige eller mørke bladbiller. Noen grupper, slik som Chalepini, er forholdsvis langstrakte, med kraftig punktert oversiden. Andre utmerker seg ved å være kledt med lange, spisse pigger, som kan være ekstremt utviklede, eller andre utvekster. De lange, kraftige antennene og formen på beina viser at de er bladbiller.
Luggmøll
Utseende
Små (vingespenn 6–11 mm), slanke sommerfugler. Hodet er ganske bredt med små fasettøyne. Pannen er kledt med tette, lange, oppstående, hårlignende skjell. Sugesnabelen er velutviklet. Antennene er trådformede og omtrent så lange som forvingene. Forvingene er lange og smale, vanligvis ensfarget gulaktige, brune eller grå, av og til med svak metallglans. De er avrundede i spissen med lange hårfrynser rundt spissen og langs bakkanten. I spissen har de mange lange, hårlignende skjell som gir dem et litt rufsete utseende. Det er også en del mikroskopiske pigger spredt over overflaten. Beina er ganske lange, med markerte sporer på leggene. Larvene er beinløse, flate, med markert segmentoppdeling (perlekjede-lignende). De er ofte rødaktige eller grønne.
Hispinae
Levevis
Både larver og voksne lever på planter og eter fra dem. Piggene gir dem etter alt å dømme god beskyttelse mot rovdyr.
Luggmøll
Levevis
Larvene lager store flateminer (dvs. alt innholdet i bladet er spist over en stor flate slik at bare over- og underhuden står igjen) på blader av planter i rosefamilien (bjørnebær, slåpetorn, rose) eller eik. Et uvanlig trekk er at larvenes avføring slippes ut gjennom et hull på undersiden og ikke samler seg opp i minen. Larven forvandler seg til en puppe inne i minen og det tomme puppeskallet står gjerne igjen etter at den voksne sommerfuglen har klekket. Luggmøllene gjør ikke vesentlig økonomisk skade.
Hispinae
Systematisk inndeling
Hispinae inkluderer noen ganger gruppen (underfamilien) skjoldbiller, da som stammen Cassidini, i denne oversikten er den holdt utenfor, og plassert inn i som søstergruppen skjoldbiller. Andre klassifikasjoner plasserer denne gruppen (som Hispini) som en undergruppe av skjoldbillene.
28. luftvernbrigade
28. luftvernbrigade (russisk: 28-я зенитная ракетная бригада), FPN 71316, er en luftvernbrigade underlagt Sentrale militærdistrikt og forlagt til Maradykovo, Kirov oblast. Hovedvåpen er S-300 Missilsystem
Itacaré
Itacaré er en kommune i delstaten Bahia i nordøstregionen av Brasil.
Norane Idrettslag
Norane Idrettslag (stiftet i 1964 som Ytre Norane Ungdomslag) er et idrettslag fra Norane i Sogndal, som driver med barneidrett, fotball, skiidrett og trim. Idrettslaget har som hovedmål å legge til rette anlegg og allsidige aktiviteter for barna, men også for voksne der det er interesse for det.
Idrettslaget disponerer en kommunal fotballbane med flombelysning på Ylvisåker. Målen på banen er ca 60x95 meter. Idrettslaget har også en flerbruksbane med kunststoffdekke. Målene er 20x40 meter, og denne banen har muligheter for volleyball, tennis, badminton, landhockey, basketball og fotball. I sommerhalvåret er den satt opp for tennis, og bruke hovedsakelig til det. I samme område er det sandvolleyballbane ved badeplassen.
Norane idrettslag har klubblokale med garderober, kjøkken og møterom. Dette er bygd sammen med Norum skyttarlag sin innendørs skytebane og Norane oppvekstsenter.
Idrettslaget har også en lysløype på 2 km for klassisk langrenn i Øvstedalen. Anlegget er eid av Norane Idrettslag, og er tilrettelagt på privat areal med leieavtale til 2017.
Historikk
Norane Idrettslag ble stiftet i 1964 som Ytre Norane Ungdomslag. Idrettslaget fikk dagens navn i 1988, da Ytre Norane Idrettslag og Fardal Idrettslag (stiftet 1976) ble slått sammen.
2002 AA29
Asteroide 2002 AA29 (eller 2002 AA29) er en nærjordsasteroide oppdaget januar 2002 av LINEAR. Asteroiden følger en «hesteskoformet» bane som gjør at den kommer nær jorden hvert 95. år som den følger jordbanen rundt sola og vil, i nesten 600 år, se ut til å gå i bane rundt planeten. Den måler 60 meter på tvers.
8. januar 2003 var asteroiden omtrent 5,9 mill. km unna jorda, det nærmeste på de neste hundre åra.
Banen til asteroiden gjør det relativt lett å bringe tilbake steinprøver til jorda for analyse.
Oset vannbehandlingsanlegg
Oset vannbehandlingsanlegg er Oslos største vannrenseanlegg som renser drikkevannet fra Maridalsvannet. Anlegget administreres av Vann- og avløpsetaten (VAV) i Oslo kommune, og har kapasitet til å forsyne hele byen med drikkevann. Likevel dekker det normalt 85% av byens behov, noe som tilsvarer 95 millioner kubikkmeter i året eller 3 000 liter i sekundet.
Utbygging
Bystyret vedtok 20. mars 2002 å bygge ut Oset vannbehandlingsanlegg for å tilfredsstille drikkevannsforskriften. Utbyggingen startet i november 2003, og var planlagt ferdigstilt våren 2008. Anlegget er dimensjonert til å forsyne inntil 90 % av byens befolkning med fullrenset drikkevann. Det er Europas største vannrenseanlegg i fjell.
Det nye vannrenseanlegget består hovedsakelig av to store fjellhaller som er 160 meter lange og har en bredde på 27 meter.
Federica Sanfilippo
Federica Sanfilippo (født 24. oktober 1990) er en italiensk tidligere skiskytter.
Hun representerte Italia under Vinter-OL 2018 i Pyeongchang, hvor hun ble nummer 69 på sprinten.
ISO 3166-2:PG
ISO 3166-2:PG er Papua Ny-Guineas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Papua Ny-Guinea er det definert koder for 1 distrikt, 18 provinser og 1 autonom region. Port Moresby er landets hovedstad og har spesiell status på linje med provinsene.
Hver kode består av to deler, atskilt av en bindestrek. Første del er PG, ISO 3166-1 alfa-2-koden for Papua Ny-Guinea. Andre del er tre bokstaver.
Endringer
Følgende endringer i Papua Ny-Guineas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Mailsort
Mailsort er en femsiffers kode som brukes av Royal Mail, Storbritannias postverk for sortering av post fra forretningskunder. Kunder som bruker koden og sender minst 4000 enheter av gangen får rabatt på portoen. Systemet er innført fordi Storbritannias postkoder ikke er optimale i forhold til fordeling mellom hovedsorteringskontorer.
Koden er ikke allment kjent, og skrives ikke som en del av adressen. I stedet skrives den et annet sted på konvolutten, eller den kan legges på som strekkode. Dette gjør det lettere å bruke koden til automatisk sortering.
Fordi Mailsort bare brukes av store forretningskunder kan systemet omdefineres uten store problemer. Den siste omleggingen skjedde i august 2005.
I tillegg til rabatt på porto åpner bruken av Mailsort for servicenivåer utenom de vanlige 1. og 2. klasses post, slik at man kan spesifisere en lengre leveringstid og dermed få enda lavere portokostnader. Rabattordningen er delt i tre grupper, eller produkter, kjent som Mailsort 120, 700 og 1400. Inndelingen er basert på hvor finsortert sendingen er. Det finnes også en mulighet for å kombinere Mailsort med annen del av postkoden, den som spesifiserer ombæringsruten; dette produktet er kjent som Walksort.
Struktur
De første tre sifrene kalles Residue Selection code. Den viser til et område som varierer fra ett postdistrikt til flere postområder; de fleste kodene viser til ett postdistrikt. Noen eksempler er:
De siste to sifrene kalles Direct Selection code, og viser til ett eller flere postdistrikter.
Det settes ofte en bokstav, mellom A og P, foran koden. Denne viser til en av de seksten regionene i landet, men inngår egentlig ikke i Mailsortkoden. Koden brukes for å sikre at de brevene som skal lengst blir behandlet først, mens de som er i samme region som avsender kan vente til sist og allikevel nå frem i tide. Når man bruker slike bokstaver leverer man ikke med fortløpende sortering etter Mailsortkode for hele sendingen, men i stedet sortert innenfor hver region, og regionene sortert geografisk.
Antiope
Antiope var den eneste amasonen man vet om i gresk mytologi som giftet seg. Hun var amasonedronning og søster til Hippolyta og Melanippe. Da Herakles utførte sitt niende storverk (å få tak i Hippolytas belte), kidnappet Thessevs Antiope og førte henne til Athen. Thessevs var konge i Athen og Akilles' kamerat. Ifølge en versjon av myten, ble Antiope og Thessevs gift og fikk en sønn, Hippolytus, som ble kalt opp etter Antiopes søster. Like etter angrep amasonene Athen for å befri Antiope og ta tilbake Hippolytas belte, men de mislyktes.
Terje Isungset
Terje Isungset (født 4. mai 1964 på Geilo) er en norsk musiker og komponist (perkusjon, slagverk), bosatt i Bergen. Han har flere titalls innspillinger der han kombinerer trommer og perkusjon med uvante lydkilder som bukkehorn, munnharpe, tre, stein og is. Han har gitt ut ti soloalbum og skrevet over førti bestillingsverk. Isungset starta sitt prosjekt med ismusikk i 1999, og hadde ideen til en ismusikkfestival som starta på Geilo i 2006 (med Pål Knutsson Medhus som arrangør). Han spilte inn verdens første CD med ismusikk i 2001 (med hjelp av Bengt Carling), og gjennomførte historiens første ismusikkturne i regi av Rikskonsertene i 2007 (med 33 konserter). Isungset starta plateselskapet All Ice Records i 2005 har gjort flere pionerprosjekt, som World of Glass med Arve Henriksen (Tallinn 2011 - Europeisk kulturby). Isungset jobber for tiden mest som soloartist eller i samarbeid med ulike musikere og band.
Han har siden 1997 jobba med den svenske gruppa GROUPA, som med bruk av folkemusikk som samtidsmusikk (med Jonas Simonsson og Mats Eden). Isungset har flere utgivelser med gruppen Orleysa (1987–) og i trioen Utla der han siden 1992 har spilt med Karl Seglem og Håkon Høgemo. Hovedfokuset i Isungsets musisering er likevel fri improvisasjon. Sammen med saksofonist Karl Seglem i duoen Isglem (1988–) er det gitt ut 6 CD plater. Agbalagba Daada med Per Jørgensen er fortsatt aktuell i tillegg til diverse samarbeid med Arve Henriksen. Ellers er han aktiv i duoer sammen med Sissel Vera Pettersen, Thereese Skauge, Didier Petit, Jorma Tapio og Stian Westerhus.
Antiope
Det ble sagt at Antiope kjempet på amasonenes side i denne krigen. Hun ble alvorlig såret, og kunne ikke lenger forsvare seg mot Thessevs og hans tilhengere (deriblant Herakles). Molpadia, som så hva som skjedde, drepte dronningen med en pil (noen sier spyd), og sparte henne for den athenske kongens skjending.
Terje Isungset
Isungset har også laget over førti bestillingsverk og komponert musikk til teater, ballett, samtidsdans og film. Til Vinterspillene i 2000 komponerte han verket «Under Is», fremført med Palle Mikkelborg og Lena Willemark. Her ble instrumenter av is brukt for første gang. CD-en ble spilt inn i Jukkasjarvi i 2001. I 2005 lanserte han ideen om en egen ismusikkfestival, og i 2006 startet han Ismusikkfestivalen på Geilo i samarbeid med Pål Knutsson Medhus. Isungset har utgitt seks plater med ismusikk på plateselskapet All Ice Records. Han har også gitt ut en plate med Arve Henriksen, hvor de kun spiller på spesialbygde instrumenter av glass. I engelske boken Percussion Profiles ble han rangert som en av verdens 25 mest kreative perkusjonister.
Antiope
En alternativ historie forteller at Thessevs planla å gifte seg med Phaedra. Antiope ble rasende og bestemte seg for å angripe dem på bryllupsdagen og hun lovet å drepe alle personer som møtte opp i bryllupet. Men det var hun som ble drept, selv om både Thessevs, Herakles og en hel hær måtte til for å få henne drept.
Ko Eun-jung
Ko Eun-jung (født 5. juni 1996) er en sørkoreansk skiskytter.
Hun representerte Sør-Korea under Vinter-OL 2018 i Pyeongchang, hvor hun ble nummer 78 på sprinten.
Fylkesvei 6096
Fylkesveg 6096 går mellom Rensvik og Flatset på Frei i Kristiansund kommune. Veiens lengde er 14,6 km.
Før Freifjordtunnelen med riksvei 70 ble tatt i bruk i august 1992 var strekningen mellom Rensvik og Kvalvåg del av riksvei 16, den tidligere hovedveien mellom Kristiansund og Oppdal.
Frem til 2019 hadde veien betegnelsen Fv265.
Youssouf Fofana
Youssouf Fofana (født 10. januar 1999) er en fransk fotballspiller som spiller for AS Monaco FC.
Landslaget
Han ble tatt ut i s tropp til VM i fotball 2022 i Qatar.
Husqvarna
Husqvarna er et svensk selskap med en rekke produkter.
Historie
Husqvarna startet som våpenprodusent i 1689. Det lå opprinnelig i Jönköping som Jönköpings faktori 1620 etter befaling ifra kongen om produksjon av våpen til det svenske forsvar. Fabrikken flyttet til Huskvarna for å kunne benytte vannkraften der.
Husqvarna var eid av den svenske stat frem til 1757, da tok Fredrik Ehrenpreuss over virksomheten. Familien eide fabrikken frem til 1820 da den ble solgt til Gustaf Sture.
En ny epoke startet i 1867, da ble den privateide fabrikken aksjeselskap under navnet Husqvarna Vapenfabriks AB. Fabrikken produserte og utviklet en rekke produkter frem til 1960-tallet, da store omstruktureringer ble foretatt. I 1962 ble mopeder, sykler og utenbordsmotorproduksjonen solgt til til sykkelprodusenten Monark. I 1968 kjøpte Husqvarna svenske Flymo. I 1970 ble store deler av våpenproduksjonen solgt til Försvarets Fabriksverk, men en liten del av jaktvåpenproduksjonen fortsatte frem til 1989. I 1979 overtok Jonsereds AB motorsagproduksjonen, og i 1987 ble motorsykkelproduksjonen solgt til det italienske selskapet Cagiva.
Produksjon
Husqvarna har hatt våpenproduksjon siden oppstarten, med bredt utvalg både av jaktvåpen og militærvåpen, blant annet maskinpistoler og pistoler som ble brukt av de norske polititroppene i Sverige.
Selskapet produserer (2008) både symaskiner og hageredskaper.
Erdene-Otsjiryn Otsjirsüren
Erdene-Otsjiryn Otsjirsüren (født 14. juli 1985) er en langrennsløper fra Mongolia. Hun var flaggbærer for Mongolia under åpningsseremonien for Vinter-OL 2010 i Vancouver, Canada, hvor hun deltok i 10 kilometer fristil, og havnet på en 74.-plass. Ochirsuren deltok også i Vinter-OL 2006 i Torino, hvor hun endte på 68.-plass i 10 kilometer klassisk.
Fresvikbreen
Fresvikbreen er en isbre på sørsiden av Sognefjorden i Vik kommune i Vestland. Den ligger mellom Seljadalen i vest og Storedalen i øst, som fører ned mot bygda Fresvik. Rundt isbreen finnes flere fangstanlegg for rein. Mot øst går breen over i et dramatisk landskap ned mot Huldabotn, og smeltevann fra breen danner den vakre Huldafossen. Isbreen er også den eneste som ligger i et verdensarvområde i Norge. Isbreen ligger isolert til, og krever flere timers vandring før en når brekanten. Breen er en del av Nærøyfjorden landskapsvernområde.
Erdene-Otsjiryn Otsjirsüren
Hun ble født i Töv aimag, og bor nå i Ulan Bator.
Fresvikbreen
Breen har et areal på 15 km² og et toppunkt på 1639 meter over havet, laveste punkt ligger på ca. 1250 meter over havet. Fresvikbreen er den 23. største isbreen på det norske fastlandet.
Fotnoter
<references group="lower-alpha"/>
Gaundalen flyplass
Gaundalen flyplass lå ved gården Gaundalen i Snåsa kommune i Trøndelag. Per 2020 er flyplassen ikke på listen over lufthavner og flyplasser som er godkjent av Luftfartstilsynet.
Marko Podraščanin
Marko Podraščanin (født 29. august 1987) er en serbisk volleyballspiller. Han representerte landet sitt under Sommer-OL 2012 i London, der laget hans ble slått ut i gruppespillet.
Deng Daokun
Deng Daokun (født 22. mai 1978 i Haikou på Hainan i Folkerepublikken Kina) er en kinesisk seiler som konkurrerer i seileklassen 470. Han representerte Kina under Sommer-OL 2008 der han ble nummer 26.
Itaeté
Itaeté er en kommune i delstaten Bahia i nordøstregionen av Brasil.
International Tina Turner Fanclub
International Tina Turner Fanclub (også kjent som ITTF) er den internasjonale fanklubben til artisten Tina Turner. Fanklubben ble grunnlagt i 1991 ig ledes i dag av Elle Denneman. Fanklubben har som mål å informere medlemmene om aktiviteten til Tina gjennom nyhetsbrev, hjemmeside og sosiale medier.
Epigraphodes
Epigraphodes er en slekt av billene i delgruppen (underfamilien) Panagaeinae i familiegruppen løpebiller.
Utseende
Middelsstore, ovale, mørke løpebiller med gule eller oransje flekker på dekkvingene. Hodet er nokså lite med utstående fasettøyne, kjevene ikke forstørrede. Pronotum er bredt og rundet. Dekkvingene er rundede og hvelvede med kraftige punktrader.
Utbredelse
Slekten er utbredt i Sentral-Afrika.
Robert Johansson
Robert Høneren Johansson (født 23. mars 1990 på Lillehammer) er en norsk skihopper. Han representerer Søre Ål Idrettslag og Lillehammerhopp. Johansson er tidligere elev ved NTG Lillehammer. I utlandet er han blitt kalt "The Flying Moustache" på grunn av sin særegne snurrebart.
Karriere
Johansson debuterte i verdenscupen 29. november 2013 i Kuusamo, hvor han endte på en 13. plass. Han tok sin første pallplassering i det tredje hoppukerennet i Innsbruck 4. januar 2017, bak Daniel-André Tande. 18. mars 2017 satte Johansson ny verdensrekord i skiflyging med 252 meter i verdenscuprennet i laghopp i Vikersundbakken. 33 minutter senere hoppet Stefan Kraft 253,5 meter. 25. mars 2017 ble han den første i verden til å hoppe 250 meter, både to ganger og i to ulike bakker, da han satte bakkerekord i Planica med 250 meter.